《水调歌头 湘阴簿新居》
宋代·徐宝之

了却意中事，卜筑快幽情。雨帘云栋深窈，歌笑霭春生。

青嶂碧溪门户，暖翠浮岚衿席，前日展湘屏。种竹看霜节，栽菊待秋英。

九世图，闲居赋，丽人行。名碑古画，贴遍东阁与西亭。

庭下森兰洁玉，天外骧龙舞凤，心迹喜双清。频瀹炊茶鼎，听我扣门声。

作者简介：徐宝之，字鼎夫，号西麓，庐陵（今江西吉安）人。理宗宝庆元年（一二二五）预解试（清雍正《江西通志》卷五一）。今录诗十二首。